חי, דק וצ'פצ'ולה

חי, דק וצ'פצ'ולה הוא סרט מוזיקלי ישראלי לילדים, אשר הופץ ישירות לצפייה ב-DVD על ידי NMC יונייטד אנטרטיינמנט. הסרט בוים על ידי אלון אלוש ונכתב על ידי סמדר שיר, על פי רעיון של משה דץ, אשר שיחק בסרט לצד מיכל צפיר, מירב הרמל ועדי ביטי. הסרט צולם באולפני אוטופיה בפתח תקווה ואורכו כ-42 דקות.

הסרט הופץ בדצמבר 2008, כאשר בנובמבר 2009 דץ וסמדר קיבלו אלבום פלטינה על מכירות של 40,000 עותקים שלו. בשנת 2015 עלתה בהפקת התיאטרון שלנו הצגת ילדים בשם "חי ודק", אשר מבוססת על הסרט. בשנת 2016 ההצגה הייתה מועמדת לפרס הבמה לילדים ונוער בקטגוריית הצגת השנה לגיל הרך, כאשר היא הפסידה להצגה "טובים השניים" בהפקת תיאטרון אורנה פורת לילדים ולנוער.

תקציר העלילה 
הסרט עוקב אחר עדי, ילדתם הקטנה של משה ומיכל. לאחר ביקור אצל רופאת השיניים דוקטור שין, עדי קונה מברשת שיניים חדשה, שמתגלה כעצלנית, דבר שמונע ממנה לצחצח שיניים כמו שצריך. בעקבות כך, שלושה חיידקים בשם חי, דק וצ'פצ'ולה עושים לעדי חורים בשיניים. בזכות צחצוח שיניים נכון עדי מצליחה להציל את המצב.

צוות השחקנים והדמויות

שירים 
במהלך הסרט יש 11 שירים מקוריים שמבוצעים על ידי שחקניו. השירים נכתבו על ידי סמדר שיר, הולחנו על ידי משה דץ ועובדו על ידי גדי גולדמן.
 בואו בואו ונכיר
 מה כבר שבע
 מי תורן היום
 איך מצחצחים את השיניים
 מה מתחרז עם מברשת
 אני דוקטור שין
 כל מברשת מבקשת
 קיבלתי מדבקה
 דק וחי חי ודק
 על השן טיפסנו
 בואו בואו ניפרד

ביקורות 
באתר "את" נכתב על הסרט "ההפקה מושקעת, והתוצאה היא סרט צבעוני וקצבי במיוחד, אם כי לפעמים "מתאמץ" מדי ועמוס לעייפה. אבל הרעיון ליצור סרטון לילדים בנושא שיניים בהחלט מבורך ומהווה אלטרנטיבה מוצלחת לקריוס ובקטוס המוכרים".

ההצגה "חי ודק" 
בשנת 2015 עלתה הצגת ילדים בשם "חי ודק", בהפקת התיאטרון שלנו שכתב וביים רונן גולדפרב פלד ע"פ הסרט, ושיחקו בה:
 אורן כהן - חי
 דורית טל שלו - דק
 לירון ויגדור/מעין וינשטוק/קרן שיניוק - הילדה עדי
 ערן חגי/אריק מורדוך - אבא/גננת
 תמר שטיין - אמא/דוקטור שין

ראו גם 
 קריוס ובקטוס

קישורים חיצוניים 
 פלייליסט שירי הסרט, באתר יוטיוב

הערות שוליים 

קלטות ילדים ישראליות
סרטים מוזיקליים ישראליים
סרטי ילדים ישראליים
סמדר שיר
משה דץ
מיכל צפיר
סרטים בעברית
סרטים ישראליים משנת 2008